LĪGUMS Nr.94/2025/2.14 
Piegādātāja līguma Nr. ARB-SL071-PA/0234-25/0384
Par medicīnas tehnoloģiju  iegādi  un piegādi 

Cēsīs
Datums skatāms laika zīmogā 

Sabiedrība ar ierobežotu atbildību “CĒSU KLĪNIKA”, reģistrācijas Nr. 44103057729, juridiskā adrese:  Slimnīcas ielā 9,  Cēsīs, Cēsu novads LV – 4101,  tās valdes priekšsēdētājas Ingas Ažiņas  personā, kura rīkojas  pamatojoties uz statūtiem un valdes reglamentu, kas saskaņots ar 2025. gada 24. aprīļa dalībnieku sapulces lēmumu (protokols nr.2), turpmāk līguma tekstā saukts- Pasūtītājs,  no vienas puses, un
SIA ” Arbor Medical Korporācija ”, reģistrācijas Nr. 40003547099, juridiskā adrese Meistaru 7, Valdlauči, Ķekavas pag., Ķekavas nov., LV-1076, tās valdes locekles Daces Rātfelderes personā, kura  rīkojas pamatojoties uz statūtu pamata - turpmāk līguma tekstā saukts – Piegādātājs,  no otras puses, visi kopā un katrs atsevišķi saukti Puses vai Puse, pamatojoties uz atklāta konkursa” SIA "Cēsu klīnika" medicīnas tehnoloģiju  iegāde un piegāde”,  Nr.CK 2025/6/AK  ( turpmāk -Iepirkums) rezultātiem, kas tika rīkots pamatojoties uz 2025. gada 29. janvārī noslēgto līgumu  ar  Centrālo finanšu un līgumu aģentūru  par  Eiropas Savienības fonda projekta īstenošanu Nr. 4.1.1.1/2/24/I/013, piesaistot Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" otrās kārtas Eiropas Reģionālās attīstības fonda līdzfinansētā projekta "Cēsu klīnikas infrastruktūras atjaunošana un medicīnas tehnoloģiju iegāde, sekundārās ambulatorās veselības aprūpes pakalpojuma kvalitatīvai nodrošināšanai", Nr. 4.1.1.1/2/24/I/013 finansējumu, izsakot savu gribu, brīvi – bez maldības, viltus vai spaidiem,  noslēdz šāda satura līgumu, turpmāk- līgums:  

1. Līguma priekšmets  
1.1. Pasūtītājs pasūta un Piegādātājs  apņemas piegādāt, uzstādīt un nodot ekspluatācijā Pasūtītājam pilnībā  funkcionējošā stāvoklī, jaunas medicīnas tehnoloģijas: 
iepirkumu daļā Nr.6 -  Ultrasonogrāfa iekārta, 
iepirkumu daļā  Nr.8-  Pacientu transportēšanas guļrati, 
iepirkumu daļā Nr.9 - Pacienta transportēšanas rati ar svaru sistēmu,
iepirkumu daļās  Nr.11, 12, 13 - Pacienta  pārvietošanas rati – sēdrati,
iepirkumu daļā  Nr.15 - Izmeklējumu kušete,
iepirkumu daļā  Nr.17 - Fizikālās terapijas iekārta - bezkontakta ultraskaņa,
iepirkumu daļā  Nr.18 - Ginekoloģiskais izmeklējumu krēsls,
iepirkumu daļā Nr.19 -  Procedūru rati manipulācijām,
iepirkumu daļā Nr. 20 - Pacientu galdiņš ar funkcionālu  virsmu,
iepirkumu daļā  Nr. 21 -   Elektriski regulējama pacienta palātas gulta ,
 turpmāk tekstā -  Iekārta/ Iekārtas, atbilstoši šī Līguma noteikumiem,  Iepirkuma  nolikuma tehniskajai specifikācijai un Piegādātāja iesniegtajam tehniskajam un finanšu piedāvājumam- Pielikumā Nr.1, kas ir  šī līguma neatņemama sastāvdaļa. 
1.2.  Piegādātājs veic Līguma 1.1.punktā norādītās Preces piegādi Pasūtītāja norādītajā adresē- Slimnīcas iela 9, Cēsis, Cēsu novads, LV-4101.

2. Līgumcena un norēķinu kārtība
2.1. Līgumcenas apmaksa tiek finansēta no Eiropas Savienības  fonda projekta Nr. 4.1.1.1/2/24/I/013. "Cēsu klīnikas infrastruktūras atjaunošana un medicīnas tehnoloģiju iegāde, sekundārās ambulatorās veselības aprūpes pakalpojuma kvalitatīvai nodrošināšanai". 
2.2. Līgumcena bez pievienotās vērtības nodokļa ir 168967,00 EUR (viens simts sešdesmit astoņi tūkstoši deviņi simti sešdesmit septiņi eiro un 00 centi), kas ietver: 
2.2.1. [bookmark: _Hlk202434850]iepirkuma daļu  Nr. 6 – Ultrasonogrāfa iekārta, līgumcena bez pievienotās vērtības nodokļa ir 79 900,00 EUR (septiņdesmit deviņi tūkstoši deviņi simti eiro un 00 centi);
2.2.2. iepirkumu daļu  Nr.8-  Pacientu transportēšanas guļrati, līgumcena bez pievienotās vērtības nodokļa ir 40473.00 EUR (četrdesmit tūkstoši četri simti septiņdesmit trīs eiro un 00 centi);
2.2.3. iepirkumu daļu Nr.9 - Pacienta transportēšanas rati ar svaru sistēmu, līgumcena bez pievienotās vērtības nodokļa ir 7100.00 EUR (septiņi tūkstoši simti eiro un 00 centi);
2.2.4. iepirkumu daļu  Nr.11 - Pacienta  pārvietošanas rati - sēdrati, līgumcena bez pievienotās vērtības nodokļa ir 790.00 EUR (septiņi simti deviņdesmit eiro un 00 centi);
2.2.5. iepirkumu daļu 12 - Pacienta  pārvietošanas rati - sēdrati, līgumcena bez pievienotās vērtības nodokļa ir 1156.00 EUR (viens tūkstotis viens simts piecdesmit seši eiro un 00 centi);
2.2.6. iepirkumu daļu 13 - Pacienta  pārvietošanas rati – sēdrati, līgumcena bez pievienotās vērtības nodokļa ir 1185.00 EUR (viens tūkstotis viens simts astoņdesmit pieci eiro un 00 centi);
2.2.7. iepirkumu daļu Nr.15 - Izmeklējumu kušete, līgumcena bez pievienotās vērtības nodokļa ir 848.00 EUR( astoņi simti četrdesmit astoņi eiro un 00 centi; 
2.2.8. iepirkumu daļu  Nr.17 - Fizikālās terapijas iekārta - bezkontakta ultraskaņa, līgumcena bez pievienotās vērtības nodokļa ir 2995.00 EUR ( divi tūkstoši deviņi simti deviņdesmit pieci eiro un 00 centi). 
2.2.9. iepirkumu daļu  Nr.18 - Ginekoloģiskais izmeklējumu krēsls, līgumcena bez pievienotās vērtības nodokļa ir 6100.00 EUR (seši tūkstoši viens simts eiro un 00 centi). 
2.2.10. iepirkumu daļu Nr.19 -  Procedūru rati manipulācijām, līgumcena bez pievienotās vērtības nodokļa ir 4160.00 EUR (četri tūkstoši viens simts sešdesmit eiro un 00 centi);
2.2.11. iepirkumu daļu Nr. 20 - Pacientu galdiņš ar funkcionālu  virsmu, līgumcena bez pievienotās vērtības nodokļa ir 7740.00  EUR (septiņi tūkstoši septiņi simti četrdesmit eiro un 00 centi)
2.2.12. iepirkumu daļu  Nr. 21 -   Elektriski regulējama pacienta palātas gulta , līgumcena bez pievienotās vērtības nodokļa ir 16520.00 EUR (sešpadsmit tūkstoši pieci simti divdesmit eiro un 00 centi).
Papildus līgumcenai Pasūtītājs maksā pievienotās vērtības nodokli (PVN) Latvijas Republikas normatīvajos aktos noteiktajā kārtībā un apmērā.
2.3. Gadījumā, ja Līguma izpildes laikā stājas spēkā izmaiņas Latvijas Republikas normatīvajos aktos, kas nosaka pievienotās vērtības nodokļa (PVN) likmes lielumu, tad par nemainīgu tiek uzskatīta līgumcena eiro bez PVN, bet PVN, tiek piemērots atbilstoši Latvijas Republikas normatīvo aktu aktuālajai redakcijai.
2.4. Līgumcenā ietilpst Iekārtu piegāde, uzstādīšana, nodošana ekspluatācijā atbilstoši šim līgumam un Latvijas Republikā spēkā esošajiem normatīvajiem aktiem, proti,  visi piegādes izdevumi, nodokļi un nodevas (izņemot PVN), kā arī visi citi izdevumi, kas saistīti ar Iekārtu piegādi, uzstādīšanu, konfigurēšanu, funkciju atbilstības testēšanu un elektrodrošības pārbaužu veikšanu, tehniskajām apkopēm un remontu garantijas laikā, Pasūtītāja personāla apmācībām. Pasūtītājam nav pienākuma veikt nekādus citus papildu maksājumus.
2.5. Pasūtītājs veic samaksu Piegādātājam par Iekārtu 20 (divdesmit) dienu laikā pēc Līguma 3.5.punktā, 3.7. punktā  noteiktā nodošanas-pieņemšanas akta abpusējas parakstīšanas un rēķina saņemšanas.  
2.6. Puses ir vienojušās un piekrīt, ka Piegādātājs sagatavo rēķinu elektroniski bez paraksta,  (atbilstoši Grāmatvedības likuma 11.panta septītās daļas 1.punkta noteikumiem) un nosūta to uz  Pasūtītāja  e-  pasta adresi  rekini@cesuklinika.lv.  Rēķinā, papildu normatīvajos aktos noteiktajām prasībām, tiek norādīts Līguma numurs un datums, iekārtas  nosaukums un cena.
2.7. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas un zaudējumus par Iekārtu piegādēm, kuras Piegādātājs nav veicis un/vai, par ko Līgumā noteiktajā kārtībā ir konstatēti un nav novērsti trūkumi.
2.8. Pasūtītājam ir tiesības vienpusēji ieturēt Piegādātāja maksājamo līgumsodu summu no Līgumā noteiktajiem Pasūtītāja maksājumiem Piegādātājam. Līgumsodu samaksa neatbrīvo Puses no saistību izpildes.
3. Iekārtas  piegādes un pieņemšanas noteikumi
3.1. Iekārtu piegāde, uzstādīšana Piegādātājam jāveic  
iepirkumu daļā Nr.6 -  Ultrasonogrāfa iekārta – 9 nedēļu laikā, 
iepirkumu daļā  Nr.8-  Pacientu transportēšanas guļrati, 7 nedēļu laikā,
iepirkumu daļā Nr.9 - Pacienta transportēšanas rati ar svaru sistēmu -  7  nedēļu laikā,
iepirkumu daļās  Nr.11, 12, 13,  Pacienta  pārvietošanas rati –  sēdrati- 8 nedēļu laikā,
iepirkumu daļā  Nr.15 - Izmeklējumu kušete- 7 nedēļu laikā,
iepirkumu daļā  Nr.17 - Fizikālās terapijas iekārta - bezkontakta ultraskaņa- 4 nedēļu laikā, 
iepirkumu daļā  Nr.18 - Ginekoloģiskais izmeklējumu krēsls -7  nedēļu laikā, 
iepirkumu daļā Nr.19 -  Procedūru rati manipulācijām- 7 nedēļu laikā,
iepirkumu daļā Nr. 20 - Pacientu galdiņš ar funkcionālu  virsmu- 7 nedēļu laikā, 
iepirkumu daļā  Nr. 21 -   Elektriski regulējama pacienta palātas gulta - 7  nedēļu laikā
no Līguma spēkā stāšanās brīža saskaņā ar Piegādātāja iesniegto tehnisko un finanšu piedāvājumu.  
3.2. Iekārtai  jābūt jaunai, nelietotai, pilnībā funkcionējošā stāvoklī, atbilstošai šī Līguma noteikumiem,  Iepirkuma  nolikuma tehniskajai specifikācijai un Piegādātāja iesniegtajam tehniskajam un finanšu piedāvājumam- Pielikumā Nr.1, kas ir  šī līguma neatņemama sastāvdaļa. 
3.3. Iekārtu piegādi, izkraušanu un novietošanu Līguma 1.2 punktā noteiktajā piegādes vietā nodrošina Piegādātājs, izmantojot savu transportu un darbaspēku.
3.4. Iekārtu  nodošana ekspluatācijā ir uzskatāma par pabeigtu tad, kad Iekārtas ir nogādātas un uzstādītas Līguma 1.2 punktā norādītajā piegādes vietā un  Iekārtas ir nodotas ekspluatācijā atbilstoši Latvijas Republikā spēkā esošajiem normatīvajiem aktiem (tai skaitā Iekārtām ir veikta funkcionālā un elektrodrošības pārbaudes ( ja attiecināms)  atbilstoši Ministru kabineta 2023. gada 15.augusta  noteikumiem Nr. 461 „Medicīnisko ierīču noteikumi”, Pasūtītājam ir iesniegti minēto pārbaužu dokumenti, ir veikta Pasūtītāja personāla apmācība), kā arī ir parakstīts Līguma 3.5.punktā norādītais nodošanas-pieņemšanas akts.
3.5. Pasūtītājs pieņem Iekārtas Piegādātāja pārstāvja klātbūtnē, ar Pasūtītāju saskaņotā laikā, par ko Puses sastāda un paraksta nodošanas-pieņemšanas aktu, kurā atrunāts, ka Piegādātājam jāveic Pasūtītāja personāla apmācība ne vēlāk kā  divu nedēļu laikā no Iekārtas piegādes dienas. 
3.6.  Pēc Iekārtas piegādes, kā apliecinājumu  Piegādātājs iesniedz Pasūtītājam  protokolu  par veikto darbinieku apmācību ar Iekārtu. Pēc Pasūtītāja pieprasījuma tiek nodrošinātas papildu apmācības. 
3.7. Abpusēji parakstīts nodošanas-pieņemšanas akts un protokols par darbinieku apmācību  ir pamats rēķina izrakstīšanai atbilstoši Līguma 2.6. punktā noteiktajai kārtībai. 
3.8. Piegādātājs nodrošina Iekārtas lietošanas instrukciju valsts valodā papīra formātā vai  elektroniski. Piegādātājs iesniedz papīra formātā vai elektroniski Pasūtītājam Iekārtas ražotāja instrukcijas par noteiktajām apkopēm un pārbaudēm, kurā norādīti veicamie darbi, pārbaudāmie parametri  un veikšanas periodiskums.
3.9. Ja, veicot Iekārtu pieņemšanu, atklājas trūkumi, bojājumi vai citāda neatbilstība Līguma noteikumiem, tajā skaitā Iekārtas nav piegādātas Līguma 3.1.punkta noteiktajā termiņā, Pasūtītājs par konstatētajiem pārkāpumiem sastāda defektu aktu/ aktu, kuru iesniedz Piegādātājam.
3.10. Pasūtītājs defekta aktu Piegādātājam nosūta uz Piegādātāja līgumā norādīto  e-pasta adresi: arbor@arbor.lv. Piegādātājam defekta aktā norādītie trūkumi uz sava rēķina jānovērš defekta aktā norādītajā termiņā, kas nevar būt garāks par divām nedēļām. Defektu aktā norādītais trūkumu, bojājumu un neatbilstību novēršanas termiņa skaitījums sākas no defekta akta nosūtīšanas  dienas. 
3.11. Līguma prasībām neatbilstošas un/ vai nekvalitatīvas Iekārtas piegādes gadījumā Piegādātājs ne vēlāk kā divu nedēļu laikā apmaina to pret jaunu, nelietotu un kvalitatīvu Iekārtu uz sava rēķina. Pasūtītājs ir tiesīgs nepieņemt un neapmaksāt Līguma noteikumiem neatbilstošās Iekārtas
3.12. Pasūtītājs paraksta Līguma 3.5.punktā norādīto nodošanas-pieņemšanas aktu tikai pēc tam, kad Piegādātājs ir pilnībā novērsis defektu aktā norādītos trūkumus, bojājumus un neatbilstības vai veicis Iekārtas apmaiņu pret atbilstošu Līguma noteikumiem. Atkārtoti nododot Iekārtu, Pušu pārstāvji rīkojas atbilstoši Līguma 3.5.un 3.6  punktos  noteiktajam.
3.13.  Defektu aktā norādītais trūkumu novēršanas termiņš nav uzskatāms par Līguma 3.1.punktā noteiktā termiņa pagarinājumu. 
3.14.  Īpašuma tiesības uz Iekārtām pāriet no Piegādātāja uz Pasūtītāju pēc samaksas veikšanas.  
3.15. Vienlaicīgi ar Preci Piegādātājs nodod Pasūtītājam visu tās pavadošo dokumentāciju un  garantijas dokumentāciju, kurā norādīts garantijas termiņš  no konkrētās Iekārtas nodošanas ekspluatācijā dienas. 
3.16. Par  iekārtas nodošanas dienu  ekspluatācijā tiek uzskatīta diena, kad Piegādātājs Pasūtītājam nodevis Iekārtu, veicis  darbinieku apmācību un Pušu pilnvarotās personas paraksta attiecīgu Iekārtas pieņemšanas - nodošanas aktu, kas kļūst par šī Līguma neatņemamu sastāvdaļu.


4. Iekārtas kvalitāte un garantija
4.1. Piegādātājs garantē Iekārtas kvalitātes atbilstību Latvijas Republikas un Eiropas Savienības standartiem, citiem normatīvi tehniskajos dokumentos izvirzītajiem Iekārtas kvalitātes kritērijiem (tajā skaitā Iekārtas pieslēgšanu Latvijas standartiem atbilstošiem elektrības padeves tīkliem, kā arī ražotāja sniegtajiem paziņojumiem par šo Iekārtu (Iekārtas marķējums, pievienotā instrukcija vai tehniskā pase).
4.2. Piegādātājs nodrošina, ka Pasūtītāja personāla apmācības, Iekārtas uzstādīšanu un garantijas apkopes veic sertificēts speciālists atbilstoši 2023. gada 15. augusta Ministru kabineta noteikumu Nr. 461 “Medicīnisko ierīču noteikumi” noteiktajām prasībām.
4.3. Piegādātājs garantē  nodrošināt Iekārtu  garantijas remontu  ne mazāk kā 24 mēnešus no  Iekārtas ekspluatācijas sākšanas dienas, saskaņā ar līguma 3.16. punktā noteikto. 
4.4. Garantijas perioda ietvaros Piegādātājs bez maksas diagnosticē un novērš jebkuru defektu, kā arī veic Iekārtas profilaktiskas apkopes un plānveida Iekārtas rezerves daļu nomaiņu saskaņā ar Iekārtas ražotāja noteikto darbu periodiskumu (periodiskumu uzrauga Pasūtītājs un tuvojoties noteiktajam apkopes/ nomaiņas termiņam, attiecīgi veicot Piegādātājam pieprasījumu par nepieciešamo pakalpojumu).
4.5. Piegādātājs bez papildu samaksas veic arī Iekārtas ražotāja noteiktās Iekārtas funkcionālās un elektrodrošības pārbaudes tās garantijas perioda laikā, nododot attiecīgus pārskatus Pasūtītājam. Pārbaudēm jāatbilst 2023. gada 15. augusta Ministru kabineta noteikumu Nr. 461 “Medicīnisko ierīču noteikumi” noteiktajām prasībām.
4.6. Pasūtītājs apņemas nodrošināt Iekārtas ikdienas apkopi, kuru veic saskaņā ar Iekārtas rokasgrāmatu un Piegādātāja dotajiem norādījumiem, kā arī strādāt ar Iekārtu akurāti, sargājot to no bojājumiem, putekļiem un mitruma. 
4.7. Garantijas perioda garantija neattiecas uz Defektiem, kas radušies:
4.7.1. lietojot Iekārtu neatbilstoši tās lietošanas noteikumiem (Iekārtas ražotāja instrukcijām);
4.7.2. pierādāmu Iekārtas lietotāju rupjas neuzmanības, nepareizas Iekārtas lietošanas vai apzinātu bojājumu konstatēšanas gadījumā;
4.7.3. neatļautu Iekārtu izmaiņu veikšanas gadījumā, Pasūtītāja pašrocīgas Iekārtas remontēšanas gadījumā, neapstiprinātu detaļu lietošanas Iekārtai;
4.7.4. nepārvaramas varas apstākļu rezultātā. 
4.8. Par jebkuru Defektu Pasūtītājs nekavējoties ziņo Piegādātājam, zvanot uz servisa numuru  telefoniski 67620126 vai e pastā: arbor@arbor.lv,  kā arī neveic nekādas Iekārtas remonta darbus vai pārveidojumus pašrocīgi vai ar citu personu starpniecību bez Piegādātāja  atļaujas.
4.9. Piegādātājam vai tā pārstāvim ir pienākums 2 (divu) stundu laikā reaģē uz Pasūtītāja pieteikumu par defektu. Nepieciešamības gadījumā, ja defektu nav izdevies novērst,   Piegādātājam ir pienākums  ierasties pie Pasūtītāja 48h laikā no defekta pieteikšanas brīža (neskaitot brīvdienas un svētku dienas). 
4.10. Piegādātājs nodrošina Defekta novēršanu 5 (piecu) darba dienu laikā no dienas, kad Piegādātājs konstatējis defektu.  Defektu novēršanas un apkopju laiku iespējams pagarināt, abpusēji vienojoties ar Pasūtītāju.
4.11. Pasūtītājs apņemas nodrošināt Piegādātāja tehniķim brīvu piekļūšanu Iekārtai visu defektu novēršanas, profilaktisko apkopju, remontdarbu un citu darbu veikšanai, kā arī apņemas veikt visas nepieciešamās darbības, lai pilnībā nodrošinātu netraucētu minēto saistību izpildi.
4.12. Jebkura Iekārtas remontdarbu veikšana, profilaktiskā apkope vai Defektu novēršana tiek noformēta ar tehniskās apkopes un Iekārtas parametru pārbaudes protokolu, kas pievienoti arī Pušu apstiprinātam Servisa aktam.
4.13. Pēc Iekārtas remontdarbu veikšanas, profilaktiskā apkopes vai defektu novēršanas Piegādātājs sastāda Servisa aktu un nekavējoties to iesniedz Pasūtītājam.
4.14. Pasūtītājam ir tiesības 5 (piecu) darba dienu laikā no servisa akta saņemšanas dienas rakstiski pieteikt Piegādātajam pretenziju par veikto darbu kvalitāti. Ja Piegādātājs minētajā termiņā nereaģē, Pasūtītājs vienpusēji sagatavo Servisa aktu, kas ir saistošs Piegādātajam. Ja Puses  nevar vienoties par Servisa akta pamatu, tad Pusēm ir tiesības pieaicināt neatkarīgu ekspertu. Eksperta pakalpojumu apmaksā Piegādātājs gadījumā, ja tiek konstatēts, ka pretenzija ir pamatota. Ja eksperts konstatē, ka pretenzija nav pamatota, tad eksperta pakalpojumus apmaksā Pasūtītājs.
4.15. Ja Piegādātājs nenodrošina defekta novēršanu šajā Līguma nodaļā noteiktajos termiņos, vai arī nenodrošina Iekārtas profilaktiskas apkopes un plānveida Iekārtas rezerves daļu nomaiņu apstiprinātā grafika ietvaros, Pasūtītājs var rīkoties Līguma 5. nodaļā  noteiktajā kārtībā. 
4.16. Gadījumā, ja Iekārtas garantijas laikā ražotājs pārtrauc  Iekārtas ražošanu vai piegādi, par ko Piegādātājs var uzrādīt ražotāja vai tā autorizētā pārstāvja apliecinājumu, Piegādātājs piedāvā Pasūtītājam un Pasūtītājs var piekrist, ka Piegādātājs piegādā vai nodrošina garantijas remontu ar  līdzvērtīgu vai labāku Iekārtu vai attiecīgo Iekārtas daļu.  Piegādātājs piekrīt, ka šādā gadījumā piegādātā Iekārta atbildīs visām Pasūtītāja tehniskajā specifikācijā noteiktajām prasībām. Iekārtas savietojamība un funkcionālie parametri nebūs sliktāki, kā tehniskajā specifikācijā prasītie (atbilstību šādos gadījumos nosaka, saskaņojot ar Pasūtītāju), kā arī garantijas līmenis nebūs zemāks. Piegādātājs garantē, ka šajā gadījumā maksa par Iekārtu netiks paaugstināta un tiks ievēroti visi pārējie Līguma nosacījumi.
4.17. Piegādātājs rakstiski informē Pasūtītāju 5 (piecu) dienu laikā par maksātnespējas procesa uzsākšanu pret Piegādātāju vai citu nelabvēlīgu apstākļu rašanos, kas var radīt zaudējumus Pasūtītājam.

5. Pušu atbildība 
5.1. Par jebkura Līgumā norādītā Piegādātāja saistību izpildes termiņa nokavējumu Pasūtītājam ir tiesības piemērot Piegādātājam līgumsodu 0,5 % (nulle komats pieci procenti) apmērā no Līguma 2.2 punktā noteiktās  līgumcenas, par katru nokavēto dienu, bet ne vairāk kā 10% apmērā no  kopējās Iekārtas  līgumcenas. Līgumsoda samaksa neatbrīvo Piegādātāju no saistību izpildes.
5.2. Par Līgumā norādītā apmaksas termiņa nokavējumu Piegādātājam ir tiesības piemērot Pasūtītājam nokavējuma procentus 0,5 % (nulle komats pieci procenti) apmērā no neapmaksātās summas par katru nokavēto dienu, bet ne vairāk  kā 10 % no kopējās Iekārtas  līgumcenas.  Nokavējuma procentu samaksa neatbrīvo Pasūtītāju no saistību izpildes.
5.3. Ja Piegādātājs kavē Līguma 3.1.punktā norādīto termiņu vairāk par 3 (trīs) nedēļām, tad Pasūtītājam ir tiesības lauzt Līgumu. Šajā gadījumā Piegādātājam ir pienākums  maksāt līgumsodu 10% (desmit procenti) apmērā no Iekārtas kopējās Līgumcenas. 
5.4. Līgumsoda summu vai jebkuru citu maksājumu, kuru saskaņā ar Līguma noteikumiem Izpildītājam ir jāmaksā Pasūtītājam, Pasūtītājs bez iepriekšēja brīdinājuma ir tiesīgs ieturēt no jebkura maksājuma, kas Pasūtītājam saskaņā ar Līgumu jāveic Izpildītājam. 
5.5. Puses ir savstarpēji atbildīgas par otrai Pusei nodarītiem zaudējumiem, ja tie radušies vienas Puses vai tā darbinieku tīšas darbības vai bezdarbības, rupjas neuzmanības vai nolaidības rezultātā. Par nodarītiem zaudējumiem Puse sastāda attiecīgu aktu, kurā tiek konstatēts radušos zaudējumu apmērs un vienu šī akta oriģinālu kopā ar pretenziju iesniedz otrai Pusei uz e pastu, kas norādīts pie kontaktinformācijas . Uz iesniegto pretenziju Pusei ir pienākums sniegt atbildi ne vēlāk kā 5 (piecu) dienu laikā no tās saņemšanas brīža, apstiprinot nodarīto zaudējumu atlīdzību vai noraidot pretenziju, attiecīgi motivējot pieņemto lēmumu.  
5.6. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbības vai bezdarbības) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību vai bezdarbību) un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
5.7. Piegādātājs saskaņā ar Latvijas Republikas Civillikumu atbild par to Pasūtītājam nodarīto zaudējumu atlīdzināšanu, kas radušies Izpildītāja, tā darbinieku vai piesaistīto speciālistu prettiesiskas rīcības (darbības vai bezdarbības) dēļ, kam par iemeslu ir ļauns nolūks vai rupja neuzmanība.
5.8. Puses neatbild par otras puses zaudējumiem, kas rodas cēloņsakarībā ar Līguma izbeigšanu nepārvaramas varas notikuma dēļ. 

6. Strīdu izskatīšanas kārtība
6.1. Strīdi, domstarpības un pretenzijas, kas Pusēm  rodas Līguma izpildes gaitā, vispirms tiek risināti sarunu ceļā. Ja vienošanās netiek panākta, strīdus izskata vispārējās jurisdikcijas tiesā pēc Pasūtītāja juridiskās adreses.

7. Datu aizsardzība
	7.1. Ja Līguma izpildes ietvaros kāda no Pusēm nodod otrai Pusei fizisko personu personas datus (turpmāk – dati), tad Puse, kura nodod datus, ir atbildīga par nodoto datu pareizību un to, ka tā ir tiesīga nodot datus otrai Pusei. Līguma izpildes ietvaros saņemtos datus Puses apņemas apstrādāt tikai Līguma mērķu sniegšanai. Apstrādājot datus, Pusēm ir pienākums ievērot Latvijas Republikā saistošo spēkā esošo tiesību aktu prasības. Apstrādājot datus, Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.
	7.2. Katra Puse var pieprasīt, lai otrā Puse papildina vai izlabo datus, vai pārtrauc attiecīgās Puses nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama Līguma mērķiem, šādu pieprasījumu nosūtot elektroniski uz Pasūtītāja e-pasta adresi: info@cesuklinika.lv. 

8. Līguma darbības termiņš, Līguma grozīšanas un izbeigšanas kārtība
8.1. Līgums stājas spēkā ar parakstīšanas brīdi un ir spēkā līdz  pilnīgai saistību izpildei.
8.2. Līgums var tikt izbeigts pirms termiņa Līgumā un normatīvajos aktos noteiktajā kārtībā un gadījumos, kā arī Pusēm abpusēji vienojoties. Vienošanās noformējama rakstveidā un tā iegūst juridisku spēku ar tās abpusēju parakstīšanu.
8.3. Pasūtītājam ir tiesības atkāpties no Līguma, ja Piegādātājs ir iesniedzis nepatiesu informāciju savas kvalifikācijas novērtēšanai, vai citas nepatiesas ziņas, kā rezultātā ieguvis līguma slēgšanas tiesības,  vai Piegādātājs  pārkāpj Līguma noteikumus, vai  ārējos normatīvajos aktos noteiktajos gadījumos, kad kļuvusi neiespējama līguma izpilde. Šādā gadījumā Piegādātājam ir pienākums Pasūtītāja norādītajā termiņā segt visus Pasūtītājam ar to radušos zaudējumus, tai skaitā līguma 8.5. punktā norādīto līgumsodu. 
8.4. Pasūtītājam ir tiesības vienpusēji izbeigt Līgumu pirms Līguma termiņa beigām, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.5. Piegādātājam ir tiesības atkāpties no Līguma izpildes līdz Iekārtas piegādei, par to rakstveidā paziņojot Pasūtītājam un samaksājot līgumsodu 10% (desmit procenti) apmērā no Līgumā noteiktās  kopējās līgumcenas  par Iekārtu.
8.6. Līguma grozījumi un papildinājumi ir spēkā tikai tad, ja tie noformēti rakstveidā un ir Pušu  parakstīti. Tie pievienojami Līgumam un kļūst par tā neatņemamu sastāvdaļu.
8.7. Pusēm ir tiesības, savstarpēji vienojoties, papildināt vai grozīt Līguma noteikumus, kuri jānoformē rakstiski – vienošanās veidā.  Šādi Līguma grozījumi ir  veicami saskaņā ar Publisko iepirkumu likuma ( turpmāk – PIL)  61.pantā noteikto  kārtību un noteiktajos  gadījumos: 
8.7.1. Līguma grozījumi pieļaujami, ja tie nemaina  Līguma vispārējo raksturu (veidu un iepirkuma procedūras dokumentos noteikto mērķi) un atbilst vienam no šādiem gadījumiem:
8.7.1.1. grozījumi ir nebūtiski;
8.7.1.2. atbilstoši PIL 61. panta otrās daļas noteiktajiem gadījumiem, grozījumi ir būtiski  un tiek izdarīti  PIL 61. panta  trešajā daļā minētajā  gadījumā:
8.7.1.2.1. Līguma grozījumi  nepieciešami tādu iemeslu dēļ, kuri  radušies pēc Līguma noslēgšanas un kas Līguma slēgšanas brīdī nepastāvēja un nebija saprātīgi prognozējami, bet  nav saistīti ar nepārvaramas varas apstākļiem.  Šādi apstākļi ir jāizvērtē un jābūt objektīvi pierādāmiem. Šādu grozījumu dēļ pamatsummas pieaugums  nepārsniedz 50 % (piecdesmit procentus) no sākotnējās līgumcenas.  Šādi apstākļi var attiekties uz līgumcenas pārskatīšanu, vai izvēles iespējas izmantošanu. 
8.7.1.3. grozījumi ir būtiski un tiek izdarīti tikai PIL 61. panta  piektajā daļā minētajos gadījumos:
8.7.1.3.1. Līguma grozījumi ir pieļaujami, ja līguma  grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar  šī Līguma  8.7.1.2. punktā noteiktajiem gadījumiem) vienlaikus nesasniedz 10 procentus no sākotnējās līgumcenas. 


9. Nepārvaramas varas apstākļi
9.1. Puses  neizvirzīs viens otram pretenzijas, gadījumā, ja iestāsies nepārvaramas varas apstākļi, kas tiešā veidā ietekmē Līguma izpildi, un kuru iestāšanos nebija iespējams paredzēt un novērst.
9.2. Puses pēc iespējas nekavējoties informē viens otru par šādu apstākļu iestāšanos un veic visus nepieciešamos pasākumus, lai novērstu zaudējumus, kas varētu rasties nepārvaramas varas apstākļu ietekmē. Nepārvaramas varas iestāšanos Puses  apstiprina ar attiecīgu, kompetentu iestāžu izziņu.
9.3. Pie nepārvaramas varas  uzskaita arī gadījumu, ja Ministru kabinets ir pieņēmis lēmumu par attiecīgā struktūrfonda  plānošanas perioda prioritāšu pārskatīšanu, kā rezultātā Pasūtītājam būtiski ir samazinājies  ārvalstu finanšu instrumentu finansējums, ko Pasūtītājs gribēja izmantot  Līgumā paredzēto maksājuma saistību gadījumos. 
10. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēja piesaistes kārtība
10.1. Piegādātājs Līguma izpildē piesaista tikai tā piedāvājumā iepirkumā norādītos apakšuzņēmējus, personālu un personas, uz kuru iespējām Piegādātājs balstījies iepirkumā, lai apliecinātu savu kvalifikācijas atbilstību iepirkuma nolikumā noteiktajām prasībām. Līguma izpildē iesaistītā Piegādātāja personāla un apakšuzņēmēju piesaisti un nomaiņu veic Līgumā noteiktajā kārtībā. Piegādātājs ir atbildīgs par to, lai šos noteikumus ievērotu arī viņa iesaistītie apakšuzņēmēji.
10.2. Ja Piegādātājam Līguma izpildes laikā rodas nepieciešamība mainīt vai papildus iesaistīt apakšuzņēmējus un/vai personālu, Piegādātājs pirms šādas maiņas vai iesaistes paziņo par to Pasūtītājam, norādot apakšuzņēmēja nosaukumu un/vai speciālista vārdu un uzvārdu, iesniedz kvalifikācijas atbilstību apliecinošus dokumentus.
10.3. Piegādātājs nav tiesīgs bez saskaņošanas ar Pasūtītāju veikt iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus/ personālu Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem.
10.4. Pasūtītājs nepiekrīt piedāvājumā norādītā apakšuzņēmēja nomaiņai, vai jauna piesaistei, iepirkumā norādītā personāla nomaiņai, ja pastāv kāds no šādiem nosacījumiem:
10.4.1.  piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
10.4.2.  tiek nomainīts apakšuzņēmējs, uz kura iespējām konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu konkursā izraudzītais pretendents atsaucies, apliecinot savu atbilstību konkursā noteiktajām prasībām, vai, tas atbilst PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktos minētajiem pretendentu izslēgšanas iemesliem.
10.4.3. piedāvātais apakšuzņēmējs, kura sniedzamo pakalpojumu vērtība  ir vismaz 10 000 EUR , atbilst šā likuma  42. panta otrās daļas 1., 2., 3., 4., 5., 6., 7., 10., 11., 12., 13., 14. punktos minētajiem pretendentu izslēgšanas iemesliem.
10.4.4. piedāvātā eksperta kvalifikācija nav atbilstoša iepirkumā noteiktajām prasībām.
10.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
10.6.  Pasūtītājs pārbauda jaunā apakšuzņēmēja atbilstību, piemērojot PIL 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu nomainīt apakšuzņēmēju, personālu vai piesaistīt jaunu apakšuzņēmēju līguma izpildes nodrošināšanai. 
10.7. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta (iepirkuma līguma) personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta sestās daļas  noteikumiem. 
11. Citi noteikumi
11.1. Līguma noteikumi piemērojami, ciktāl tie nav pretrunā ar Latvijas Republikā spēkā esošajiem normatīvajiem aktiem. Gadījumā, ja viens vai vairāki līguma noteikumi tiek atzīti par spēkā neesošiem, Līguma pārējo noteikumu juridiskais spēks nemainās. 
11.2. Nevienai no Pusēm  nav tiesību nodot savas tiesības un pienākumus trešajai personai bez citu Pušu  piekrišanas.
11.3. Puses  5 (piecu) darba dienu laikā rakstveidā informē viens otru par sava juridiskā statusa, adreses (faktiskās vai juridiskās), saziņas līdzekļu vai maksājumu rekvizītu maiņu.
11.4. Puses Līgumu paraksta elektroniskā formā ar drošu elektronisko parakstu, kas satur laika zīmogu. Līguma spēkā stāšanās datums ir pēdējā pievienotā droša elektroniskā paraksta un tā laika zīmoga datums. 
11.5. Līgumam ir pievienots 1.pielikums “Tehniskā specifikācija un finanšu piedāvājums ” (Excel fails), kas ir neatņemama Līguma sastāvdaļa.
11.6. Pušu kontaktpersonas: no Pasūtītāja puses:   Projektu vadītāja Taiga Galeja - Gruntmane,  e-pasts: taiga.galeja-gruntmane@cesuklinika.lv, tel. 29405685,  no Piegādātāja puses: Jānis Miezītis, e-pasts: janis@arbor.lv, tel. 29468923; Produktu speciāliste Dace Skrējāne, e-pasts: dace.skrejane@arbor.lv, tel. 26208787; Produktu speciālists Artjoms Lukjanskis, e-pasts: artjoms.lukjanskis@arbor.lv, tel. 22002076. 


12. Pušu rekvizīti
Pasūtītājs:		                                      Piegādātājs: 
	Sabiedrība ar ierobežotu atbildību
”CĒSU KLĪNIKA”
Reģistrācijas Nr. LV44103057729,
 Slimnīcas iela 9, Cēsis LV-4101
Valsts kase 
Kods: TRELLV22
Norēķinu konts:  LV29TREL990367200300B
tālr. 64125730; 64125895
e-pasts: info@cesuklinika.lv 
www.cesuklinika.lv

Valdes priekšsēdētāja I. Ažiņa 

	SIA “Arbor Medical Korporācija”
Reģistrācijas Nr. 40003547099
Meistaru 7, Valdlauči, Ķekavas pag., Ķekavas nov., LV-1076
 Banka: OP Corporate Bank plc filiāle Latvijā
Bankas kods: OKOYLV2X
Norēķinu konts: LV02OKOY0005100057275
tālr. 67620126
e-pasts arbor@arbor.lv.


Valdes locekle D. Rātfeldere

	_________________________
(* paraksts)
               
	_________________________
(* paraksts)







